เจ้าพ่อเพลย์บอย ‘ฮิวจ์ เฮฟเนอร์’ กับมรดกที่ทิ้งไว้หลังการจากไปไม่มีวันกลับ
 ฮิวจ์ เฮฟเนอร์ (Hugh Hefner) ผู้ก่อตั้งนิตยสารปลุกใจเสือป่าอย่าง Playboy เสียชีวิตลงแล้วด้วยวัย 91 ปี แถลงการณ์โดย Playboy Enterprises ระบุว่า เฮฟเนอร์จากโลกไปอย่างสงบภายในบ้านพักส่วนตัวที่ย่านเบเวอร์ลีฮิลส์ ในลอสแอนเจลิส สหรัฐอเมริกา คูเปอร์ เฮฟเนอร์ บุตรชาย และประธานฝ่ายครีเอทีฟประจำนิตยสารกล่าวว่า พ่อของผมใช้ชีวิตอันน่าเหลือเชื่อและสร้างอิทธิพลในฐานะผู้นำวัฒนธรรมและสื่อ และในฐานะผู้อยู่เบื้องหลังคนสำคัญในขบวนการเคลื่อนไหวทางสังคมและวัฒนธรรมในยุคเราที่มีนัยสำคัญต่อการสนับสนุนเสรีภาพในการพูด สิทธิพลเรือน และเสรีภาพทางเพศ เฮฟเนอร์ให้กำเนิด Playboy ขึ้นในปี 1953 จนกลายเป็นนิตยสารสำหรับผู้ชายที่มียอดขายมากสุดในโลก โดยยอดขายได้สูงสุดตกเดือนละ 7 ล้านเล่ม การบุกเบิกนิตยสารแนวดังกล่าวของเฮฟเนอร์มีส่วนช่วยให้การเปลือยกายเป็นที่ยอมรับได้ในสื่อกระแสหลักมากขึ้น ช่วงอายุหลังเกษียณ เฮฟเนอร์ยังทำงานต่อในฐานะฝ่ายบรรณาธิการ พร้อมทั้งเลือกนางแบบประจำหน้าปกในแต่ละเดือน เจ้าพ่อ Playboy ผู้สวมใส่ชุดนอนผ้าไหมจนเป็นเอกลักษณ์ เลื่องชื่อจากการคบหานางแบบประจำนิตยสารมากหน้าหลายตา โดยเขาอ้างว่าเคยหลับนอนกับผู้หญิงมากกว่า 1000 คน พร้อมยกย่องยาไวอากร้าที่ช่วยบำรุงรักษาสมรรถภาพทางเพศของตนเอง เฮฟเนอร์เคยให้สัมภาษณ์ผ่านสำนักข่าว AFP ไว้ราว 14 ปีที่แล้วว่า ผมต้องการถูกจดจำในฐานะคนคนหนึ่งที่สร้างผลกระทบเชิงบวกต่อการเปลี่ยนแปลงคุณค่าทางเพศในสังคมPhoto: Gabriel BOUYS/AFPอ้างอิง:
ฮิวจ์ เฮฟเนอร์ ผู้ก่อตั้งนิตยสารปลุกใจเสือป่าอย่าง Playboy เสียชีวิตลงแล้วด้วยวัย 91 ปีเฮฟเนอร์เคยให้สัมภาษณ์ผ่านสำนักข่าว AFP ไว้ราว 14 ปีที่แล้วว่า ผมต้องการถูกจดจำในฐานะคนคนหนึ่งที่สร้างผลกระทบเชิงบวกต่อการเปลี่ยนแปลงคุณค่าทางเพศในสังคม